Bygg er verdens fjerde største kornart som produseres, omkring 145 mill. tonn per år. Russland er det største enkeltlandet, mens EU-27 har omkring 60 mill. tonn (40%). Disse landene er også størst som eksportør (10 mill. tonn. 35%), fulgt av Russland og Australia (hver 5 mill. tonn, 18%). Prisen på bygg settes på råvarebørsene. Det har i enkelte år vært knapp tilgang på verdensmarkedet pga. dårlige avlinger med påfølgende høye priser. Årene 2007-2008, 2011-12 og 2020 skiller seg ut med høye priser. Av en årsavling på 140+/-10 mill. tonn, går 92 mill. tonn (66%) til fôr, 28 mill. tonn (19%) til malt, 9 mill. tonn (6%) til såkorn og 6 mill. tonn (4%) til mat. Av 21 mill. tonn ferdig malt ble 19,5 brukt til øl.